stanford-oval/wikipedia huggingface dataset:
Ford Mustang (2005)
2010 – 2014 > Shelby GT500

Mallivuodelle 2010 Shelby GT500 sai koriinsa samat muutokset kuin muutkin Mustangit. 2010 Shelby GT500 ei ole tismalleen suoraa jatkumoa vuosien 2007–2009 GT500:lle, vaan siihen tehdyt muutokset tekevät siitä samankaltaisen vuoden 2008 Shelby GT500KR:n kanssa. GT500:n mekaanisesti ahdettu 5.4 L DOHC V8 antoi tehoa 540 hv (400 kW) @ 6200 r/min, vääntömomentin ollessa 691 Nm.
Vuonna 2011 GT500:n 5,4-litrainen V8 sai alumiinisen sylinterilohkon. Samalla sen teho nostettiin 550 hevosvoimaan (410 kW).
Shelby GT500 sai muiden Mustangien tavoin kasvojenkohotuksen vuonna 2013. Voimanlähteeksi vaihtui Fordin 5.8 L Trinity V8, joka antoi tehoa 662 hv (494 kW), vääntömomentin ollessa 856 Nm. Huippunopeudeksi mallille ilmoitettiin 325 km/h.
Pasi Ketola

Pasi Ketola vuonna 2014.
Pasi Ketola (s. 26. kesäkuuta 1971 Nousiainen) on suomalainen muusikko, musiikin tuottaja, lauluntekijä ja multi-instrumentalisti. Hän on tunnettu suomalaisen iskelmäyhtyeen Finlandersin kitaristina sekä puhallinsoittajana.
Ketola soittaa päätyökseen puhaltimia ja kitaraa Finlanders-yhtyeessä, jossa hän aloitti elokuussa 2014. Syksystä 2015 lähtien hän on lisäksi vastannut Finlandersin nettisivujen, ja kesällä 2021 hän sai vastuulleen keikkaäänentoiston toteutuksen. Ketola miksaa keikat yhteistyössä kitaristi Juho Jokion kanssa. Vapaa-ajallaan Ketola tekee kotistudiossaan Turussa monenlaisia ääniprojekteja. Hän tekee studiossaan muun muassa musiikkia ja äänisuunnittelua teatteriin, elokuviin, peleihin ja mainoksiin. Vuonna 2024 Pasi Ketola on tehnyt immersiivistä Tilaääni-suunnittelua mm. Paimion teatteriin ja Logomo Move 5D tapahtumatilaan. Ketola soittaa sopraano-, altto-, tenori- ja baritonisaksofoneja, klarinettia, kitaraa, kosketinsoittimia, lyömäsoittimia, trumpettia, pasuunaa, huilua ja huuliharppua. Lisäksi hän tekee biisien sovituksia ja biisien taustojen soittoa sekä yksittäisiä puhallinraitoja. Hän soittaa, äänittää ja miksaa itse.
Musiikkiuran alku > 1970–1980-luvulla

Ketola aloitti soittoharrastuksensa 8-vuotiaana 1970-luvun lopulla. Samoihin aikoihin Nousiaisiin muutti Turun kaupunginorkesterin käyrätorvisti Tarmo Moilanen, joka perusti soitin- ja lauluyhtye Signalin. Ketola pääsi mukaan yhtyeeseen ja hänelle hankittiin 9-vuotiaana alttosaksofoni. Lars Erkkilän ja Erkki Roivaksen opeilla Ketolan musiikkiura alkoi hyvin. Klarinetin soiton hän aloitti vuonna 1981 Puhallinorkesteri Nousteprassissa. 80-luvulla Puhallinorkesteri Nousteprassin kanssa Ketola pääsi keikkailemaan tiuhaan tahtiin. Kahdeksannella luokalla hänellä oli koulutyön lisäksi viikossa noin viisi laulutuntia ja keikkoja eri kokoonpanoilla noin 52 vuodessa.
Ketola soitti klassista musiikkia viisi vuotta, kunnes hän hankki tenorisaksofonin ja liityin rokkibändi Kaktukseen, joka oli menestynyt hyvin rockin SM-kisoissa. Hän liittyi yhdessä trumpetisti Mika Jokisen kanssa bändiin 80-luvun lopulla. He soittivat bändissä muutamia keikkoja bändin hajoamiseen saakka 80-90-lukujen vaihteessa.
Musiikkiuran alku > 90-luku

Ketola soitti klassista klarinettia melkein koko 90-luvun ajan ensin Nousteprassin kapellimestarin, Ilkka Aurasen johdolla ja myöhemmin Turun kaupunginorkesterin klarinetistin Tapio Liukkosen johdolla.  Varusmiespalveluksen Ketola suoritti Puolustusvoimien varusmiessoittokunnassa vuonna 1991. Soittimina Varusmiessoittokunnassa olivat klarinetti, bassoklarinetti ja tenorisaksofoni. Siellä Ketola pääsi yhteistyöhön ammattimuusikoiden kanssa. Armeijakavereita olivat mm. saksofonisti Manuel Dunkel, kitaristi Jarmo Saari, vibrafonisti Arttu Takalo, basistit Pasi Kallio ja Timo Mynttinen sekä pianisti Janne Maarala.
Ketola soitti saksofonia, klarinettia, kitaraa ja lyömäsoittimia tanssi-, viihde-, ja bilebändi Aurorassa 90-luvun puolivälistä asti.
Puutarhurin ja merkonomin vuodet

Vuonna 1996 vanhempien jäätyä eläkkeelle jäi perheyritys Ketolan puutarhan vastuu Pasi Ketolalle. Vuoteen 2011 asti hän hoiti kauppapuutarhaa ja oli aktiivisesti mukana Kauppapuutarhaliiton toiminnassa.  Ketola toimi Kauppapuutarhaliiton Varsinais-Suomen piirin sihteerinä ja puheenjohtajana vuosina 1996-2007, mutta oli sivutoiminen muusikko koko ajan. Puutarha-alan rakennemuutos oli 2000-luvulla rajua ja pienet perheviljelmät ajautuivat taloudellisiin vaikeuksiin. Vuoden 2012 alussa Ketola lopetti oman puutarhayrityksen ja siirtyi vuodeksi puutarhurin ja työnjohtajan tehtäviin Pakurlan hedelmätarhalle Paimioon. Kyseisen vuoden aikana hän suoritti merkonomin tutkinnon.  Puutarhurin työt hän lopetti kuitenkin kokonaan ja siirtyi päätoimiseksi freelancer-muusikoksi vuonna 2013.
Freelancerina

Ketolan muutettua Turkuun hän soitti useissa turkulaisissa bändeissä. Ensimmäinen bändeistä oli soulahtavaa bluesrockia soittava J. & SlowMotion, johon hän liittyi miehistönvaihdoksen yhteydessä samaan aikaan rumpali Tuomas Pellin kanssa vuonna 2012. Bändi teki viimeisen keikkansa vuonna 2014. Ketola soitti kyseisessä bändissä tenorisaksofonia ja komppikitaraa. Lokakuusta 2012 lähtien hän soitti tenori- ja sopraanosaksofonia orkesterissa nimeltä American The Band of Southern Finland, joka soittaa pääasiassa The Bandin ohjelmistoa. Duo Pasi Ketola - Eveliina Jaatinen keikkaili joulukuusta 2012 kesäkuuhun 2014.
Ketola on ollut mukana lukuisissa muissa satunnaisissa kokoonpanoissa ja projekteissa, kuten Turn On -yhtye, joka perustettiin esittämään Heino "Hemppa" Sihvosen omia biisejä. Lisäksi hän on toiminut yksityistilaisuuksissa DJ:nä. Hän keikkaili vuonna 2013 eri kokoonpanoilla yhteensä vajaa 80 keikkaa. Finlandersiin liittymisen jälkeen muissa kokoonpanoissa esiintyminen on ollut silti satunnaista.
Diskografia > Elokuvamusiikki

Boyfriend.com, short movie, composer (2023)
Deuce, animated short movie by Roope Sorvo, composer (2023)
LOST IN TIME | Berlin International Film Scoring Competition 2023, composer (2023)
GENESIS | Berlin International Film Scoring Competition 2022, composer (2022)
Best Service The Orchestra Composer Contest, composer (2021)
Finnish Game Jam Endnote Video, Composer and sound fx (2014)
Diskografia > Videopelit

River Drive, mobiilipeli Windows puhelimelle, musiikkitiedostojen editointi ja masterointi sekä osittain uudelleensovitus ja soitto (Terafox, 2014)
Rekiralli, taustamusiikki (NordicEdu 2013)
DUI SImulator, musiikki ja ääniefektit (Global Game Jam, FGJ Turku 2014)
Saga of Candy Hipster Angst Butt , musiikki ja ääniefektit yhteistyössä Tatu-Pekka Saarisen kanssa (Global Game Jam, FGJ Turku 2014)
Rolling Gecko Buddies Saga: Sweet As Candy Edition, Recording and post-processing (Bit Crushing) the "Jea Boiee" sample (Global Game Jam, FGJ Turku 2014)
Diskografia > Kaupalliset videot

Kuntosali Sun Sali "Kova työ palkitaan aina" (sovitukset ja taustat yhdessä Axel Liljebladin kanssa, 2016)
Turun Yrittäjänaisten "Ilman meitä tylsää ois" (2015), Musiikin sovitus, taustojen äänitys ja kaikkien soittimien soittaminen
Mediverkon hoivakoti Villa Maarian musiikkivideo "Yhdessä voi enemmän" (2014), Musiikin sovitus, taustojen äänitys ja kaikkien soittimien soittaminen
IndustrySim Teaser Trailer (2014), Musiikki
Global Game Jam, FGJ 2014 Endnote Video, musiikki ja ääniefektit (2014)
Diskografia > Videot ja demot

Pasi Ketola - Myrskyluodon Maija (Saksofoni-Piano Live, Youtube 2022)
Peter Nyberg - Elossa (Song from the musical Jekyll & Hyde)
Peter Nyberg - Yhteenotto (Song from the musical Jekyll & Hyde)
Funkimpaa meininkiä (demo, Pasi Ketola, 2015)
Far East Magic (demo, Pasi Ketola, 2015)
Making of biisiin sovitus (studion toiminnan esittelyä, Pasi Ketola, 2015)
Aztec (demo, Stefan Busse ja Pasi Ketola, 2014)
City Sightseeing (demo, Stefan Busse ja Pasi Ketola, 2014)
CARS (demo, Stefan Busse ja Pasi Ketola, 2014)
Diskografia > Mainokset

OFF mainos (saksofoni, 2023)
Tanssi kanssain TV -ohjelman tunnusmusiikki, Alfa TV (saksofoni, 2018)
Skanssiaiset, Kauppakeskus Skanssin radiomainos (puhallinsoittimet, 2016)
Hammas-Pulssin TV mainos, MTV3 (spiikit, 2014)
Sorrin radiomainos (musiikit, 2014)
Diskografia > Playback ja karaoke

Playback-taustoja laulajille ja instrumenttisolisteille
Koulutus

Musiikkituotannon ammattitutkinto, Turun konservatorio (v. 2020-2022)
Audiotekniikan kurssi, Turun työväenopisto (Joona Lukala, v. 2018-2019)
Taiteilijan mediasuhteet -kurssi, Turun taideakatemia (2013)
Liiketalouden perustutkinto, Merkonomi, YO, Raision Timali (2013)
Markkinoinnin, mainonnan ja viestinnän kurssi, Länsi-Suomen opisto (90-luvulla)
Potkurin ja Suomen yrittäjien järjestämiä kursseja eri aiheista, kuten viestinnästä
YO-puutarhuri, Tuorla (1992)
Chiswick

Arlington Gardens, Chiswick.
Chiswick [ˈtʃɪzɪk] on suuri lähiö Lontoon länsiosassa Hounslow’n kaupunkipiirissä. Alue sijaitsee Thamesjoen varrella vajaat kymmenen kilometriä Charing Crossista länteen. Junamatka Waterloon rautatieasemalle kestää puoli tuntia ja metromatka Victorian asemalle noin 20 minuuttia.
Chiswickin kohdalla Thamesjoki on soutajien suosiossa, Oxfordin ja Cambridgen yliopistojen välisen soutukilpailun maali on lähellä Chiswickin siltaa.
Aiheesta muualla

Kuvia tai muita tiedostoja aiheesta Chiswick Wikimedia Commonsissa
Auringon kulkureitti

Auringon ylin korkeus vuoden mittaan pohjoisella pallonpuoliskolla; leveysasteena käytetty New Yorkia, Yhdysvalloissa
Kaavio Auringon kulkureitistä vuoden mittaan Rotterdamissa, Alankomaissa
Auringon kulkureitti on se reitti, jota pitkin Aurinko kulkee taivaalla Maasta katsottuna. Reitin kulku riippuu leveysasteesta ja vuodenajasta, ja Auringon sijainti reitillä vuorokaudenajasta. Reitin lakipisteessä Aurinko on keskipäivällä. Kesällä reitin lakipiste on korkeimmillaan ja talvella talvipäivänseisauksena 47 astetta kesäpäivänseisausta matalammalla, sillä kääntöpiirien välinen etäisyys on 47 astetta. Auringon korkeus kesäpäivänseisauksena, jolloin Auringon zeniitti on 23,5 astetta pohjoista leveyttä, voidaan laskea leveyspiirin avulla: 90 asteesta eli suorasta kulmasta vähennetään leveyspiirin mukainen asteluku, joka on Helsingin tapauksessa noin 60 astetta pohjoista leveyttä, ja tulokseen lisätään kesäpäivänseisauksen zeniittiaseman mukainen 23,5 astetta. Kesäpäivänseisauksena Aurinko paistaa Helsingissä siis noin 53,5 asteen korkeudelta (90-60+23,5=53,5). Esimerkiksi New York (noin 40,5 astetta pohjoista leveyttä) sijaitsee 19,5 astetta Helsinkiä etelämpänä, ja siten kesäpäivänseisauksena Aurinko paistaa siellä korkeammalta, noin 73 asteen korkeudelta.
Pitkän valotuksen kuva, Budapest, Unkari.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Ajankohta | 21. tam | 20. hel | 20. maa | 20. huh | 21. tou | 21. kes | 21. hei | 22. elo | 22. syy | 21. lok | 21. marr | 21. jou |
| Auringon kulma likimäärin | 10° | 19° | 30° | 42° | 50° | 53,5° | 50° | 42° | 30° | 19° | 10° | 6,5° |
Lähde: University of Oregon, Solar Radiation Monitoring Laboratory
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Ajankohta | 21. tam | 20. hel | 20. maa | 20. huh | 21. tou | 21. kes | 21. hei | 22. elo | 22. syy | 21. lok | 21. marr | 21. jou |
| Auringon kulma likimäärin | 29° | 38° | 49° | 61° | 69,5° | 73° | 69,5° | 61° | 49° | 38° | 29° | 26° |
Lähde: University of Oregon, Solar Radiation Monitoring Laboratory
Sovellukset

Auringon kulkureittiä sovelletaan aurinkokennojen ja aurinkokeräinten asentamiseksi optimaaliseen kulmaan suhteessa Auringon kulmaan eri vuodenaikoina, jotta energiansaanti per pinta-ala voitaisiin maksimoida vuoden aikana. Myös Auringon kulkureittiä hyödynnetään arkkitehtuurissa rakennusten sijoittamiseksi ilmansuuntien mukaisesti ja hallitsemalla rakennuksen sisätilojen valoisuutta luonnonvalon avulla sekä lämpöenergian sisätilaan pääsyn estämiseksi passiivisin keinoin erilaisilla rakenteilla. Arkkitehtuuriin on syntynyt aurinkoarkkitehtuurin koulukunta.
Aiheesta muualla

https://www.suncalc.org - Sijainnin perusteella näyttää Auringon kulkureitin eri parametrien arvoja
suncalc.net − Näyttää auringon suunnan.
Pirkanmaan hyvinvointialue

| Pirkanmaan hyvinvointialue |
| --- | --- |


Yleistä
Väkiluku:  528 256
Alue:  Pirkanmaan maakunta
Keskuspaikka:  Tampere
Kunnat:  23
Yhteistyöalue:  Sisä-Suomen yhteistyöalue
Hyvinvointialuejohtaja:  Marina Erhola
Pelastuslaitos:  Pirkanmaan pelastuslaitos
Aluevaltuusto
Aluevaltuuston koko:  79
Puheenjohtaja:  Johanna Loukaskorpi
Puolueet ja valtuustopaikat
Kokoomus:  21
SDP:  18
Perussuomalaiset:  9
Vasemmistoliitto:  9
Vihreät:  8
Keskusta:  8
Kristillisdemokraatit:  4
Liike Nyt:  1
VKK:  1
Pirkanmaan hyvinvointialue on Pirkanmaan maakunnan kattava hyvinvointialue, joka perustettiin osana maakunta- ja soteuudistusta.
Pirkanmaan hyvinvointialueen talous tulee vuonna 2024 tuottamaan -67 miljoonaa euroa alijäämää. Vastaavia ongelmia on Varsinais-Suomen, Pohjois-Savon, Lapin  ja Keski-Suomen hyvinvointialueilla. Myös Helsingin kaupungin sosiaali- ja terveyspalvelut tekevät ennakoitua suuremman alijäämän. Tämä voi vaikeuttaa uusien investointien, kuten uusien sairaaloiden saamista alueelle.
Kunnat

Hyvinvointialueeseen kuuluu 23 kuntaa, joista kaksitoista on kaupunkeja.
| --- | --- |
  Akaan kaupunki   Hämeenkyrön kunta   Ikaalisten kaupunki   Juupajoen kunta   Kangasalan kaupunki   Kihniön kunta   Kuhmoisten kunta   Lempäälän kunta   Mänttä-Vilppulan kaupunki   Nokian kaupunki   Oriveden kaupunki   Parkanon kaupunki :   Pirkkalan kunta   Punkalaitumen kunta   Pälkäneen kunta   Ruoveden kunta   Sastamalan kaupunki   Tampereen kaupunki   Urjalan kunta   Valkeakosken kaupunki   Vesilahden kunta   Virtain kaupunki   Ylöjärven kaupunki 
Vuoden 2022 huhtikuussa hyvinvointialueella asui 528 256 asukasta.
Palvelut

Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.
Palvelut > Sosiaali- ja terveydenhuolto

Pirkanmaan alueella sijaitsee kaikkiaan 39 sosiaali- ja terveysasemaa, jotka tarjoavat vaihtelevan laajuisia palveluja. Pirkanmaan hyvinvointialueen suunnitelmissa on keskittää sosiaali- ja terveyspalvelujaan ja vähentää sekä asemien että vuodeosastojen määrää merkittävästi 2030-luvulle mennessä.
Alueella toimii Tampereen yliopistollinen sairaala (TAYS), jonka pääsairaala on Tampereen keskussairaala. Muut TAYSin alaisuudessa olevat sairaalat ovat Hatanpään sairaala, Pitkäniemen sairaala, Sastamalan sairaala sekä Valkeakosken sairaala. Lisäksi hyvinvointialue pääosin omistaa Tampereella toimivat osakeyhtiömuotoiset Sydänsairaalan ja Tekonivelsairaala Coxan. Alueen laboratoriopalvelut tuottaa niin ikään hyvinvointialueen omistama Fimlab Laboratoriot Oy.
Palvelut > Pelastustoiminta

Pelastustoiminnan osalta hyvinvointialueen kunnat kuuluvat Pirkanmaan pelastuslaitoksen toimialueeseen.
Aluevaltuusto

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Pirkanmaan hyvinvointialueen aluevaltuustoon valittiin 79 valtuutettua.
Tampereen yliopistollinen sairaala on Pirkanmaan hyvinvointialueen ylläpitämä erikoissairaanhoitoa alueen asukkaille tuottava sairaala.
AFI:n 100-vuotissarjan 100 parasta elokuvaa

AFI:n 100-vuotissarjan 100 parasta elokuvaa (engl. AFI's 100 Years...100 Movies) on ensimmäinen American Film Instituten 100-vuotissarjan listaus, joka paljastettiin vuonna 1998. Seuraavaan listaan on listattu 100 parasta yhdysvaltalaista elokuvaa, jotka yli 1500 elokuva-alan taiteilijaa ja johtohenkilöä ovat valinneet 400 elokuvaehdokkaan joukosta.
Listaukselle tehtiin kaksi julkaisua: 145 minuutin versio, joka esitettiin CBS:llä ja 460 minuutin versio, joka esitettiin 10 osan sarjassa TNT:llä. Sen juonsivat Jodie Foster, Richard Gere, Sally Field ja kertojana toimi James Woods.
Listasta julkaistiin myös päivitetty versio nimeltään 100 parhaan elokuvan 10. vuosipäivän uusintalaitos esitettiin CBS:llä 20. kesäkuuta vuonna 2007, jonka juontajana toimi Morgan Freeman.
Eroa vuoden 2007 painokseen

23 elokuvaa alkuperäisestä 100 parasta elokuvaa -listasta poistettiin vuonna 2007:
Tohtori Živago (1965)
Kansakunnan synty (1915)
Täältä ikuisuuteen (1953)
Amadeus (1984)
Länsirintamalta ei mitään uutta (1930)
Kolmas mies (1949)
Fantasia (1940)
Nuori kapinallinen (1955)
Hyökkäys erämaassa (1939)
Kolmannen asteen yhteys (1977)
Mantshurian kandidaatti (1962)
Pariisin lumoissa (1951)
Humiseva harju (1939)
Tanssii susien kanssa (1990)
Jättiläinen (1956)
Fargo (1996)
Kapina laivalla (1935)
Frankenstein (1931)
Panssarikenraali Patton (1970)
Jazzlaulaja (1927)
My Fair Lady (1964)
Paikka auringossa (1951)
Arvaa kuka tulee päivälliselle (1967)
Neljä elokuvaa (jotka julkaistiin vuosien 1996–2006 välillä) lisättiin:
Taru sormusten herrasta: Sormuksen ritarit (2001)
Pelastakaa sotamies Ryan (1998)
Titanic (1997)
Kuudes aisti (1999)
19 elokuvaa, jotka tehtiin ennen vuotta 1996 lisättiin myös listaan:
Kenraali (1926)
Suvaitsemattomuus (1916)
Nashville (1975)
Nauru kahleitten takana (1941)
Cabaret (1972)
Kuka pelkää Virginia Woolfia? (1966)
Rita Hayworth – avain pakoon (1994)
Yön kuumuudessa (1967)
Presidentin miehet (1976)
Spartacus (1960)
Auringonnousu (1927)
Ilta oopperassa (1935)
Valamiesten ratkaisu (1957)
Hääkarkuri (1936)
Sofien valinta (1982)
Viimeinen elokuva (1971)
Do the Right Thing – kuuma päivä (1989)
Blade Runner (1982)
Toy Story – leluelämää (1995)
Aiheesta muualla

AFI:n 100-vuotissarjan 100 parasta elokuvaa American Film Instituten sivustoilla
AFI:n 100-vuotissarjan 100 parasta elokuvaa (10. vuosipäivän uusintalaitos) American Film Instituten sivustoilla
AFI:n 100-vuotissarjan listaukset Filmsite.orgissa
Nainen, poliisi ja taksi

| ”Nainen, poliisi ja taksi” Leo Jokela |
| --- | --- | --- |

Singlen tiedot
 A-puoli: ”Nuoret radikaalit”
 Äänitetty : 1970
 Julkaistu: 1970
 Formaatti: single
 Tyylilaji: huumorimusiikki
 Kesto: 02.32
 Levy-yhtiö: RCA Records
Ääninäyte
Alle 10%:n näyte kappaleesta.
Äänitiedostojen kuunteluohjeet
Nainen, poliisi ja taksi on Leo Jokelan esittämä ja vuonna 1970 levyttämä huumorimusiikkia sisältävä kappale. Se julkaistiin singlenä kappaleen ”Nuoret radikaalit” kanssa.
Kappaleen on säveltänyt ja sovittanut Aarno Raninen. Sanoituksen kappaleeseen on tehnyt Vexi Salmi.
Kappale on julkaistu lisäksi muutamilla kokoelma-albumeilla, kuten esimerkiksi vuonna 1998 ilmestyneessä 20 suosikkia -levysarjan osassa Huumorimiehiä: Rotestilaulu ja vuonna 2011 ilmestyneellä kokoelmalevyllä Rappiotaidetta: Suomiräpin Vaippaikä.
Kappale kertoo miehestä, joka on menossa tapaamaan naisystäväänsä, mutta taksi ei saavu paikalle. Miehellä on kiire ja hän päättää käyttää oikotietä, joka menee suoraan puiston halki. Puistossa rosvo ryöstää miehen. Mies yrittää huutaa poliisia apuun, mutta sellaista ei näy. Mies lähestyy loppujen lopuksi naisystävänsä kotia, kunnes näkee naisystävänsä poliisin kainalossa, astumassa samaan taksiin.
Coverversiot

Suomalainen artisti Kasmir esitti kappaleesta oman version vuonna 2020 Yle TV1-kanavalla Elämäni biisi -ohjelmassa. Kasmir esitti kappaleen myös ohjelman vuonna 2023 järjestetyssä Parhaat hitit -konsertissa.
Newnew Polar Bear

| Newnew Polar Bear |
| --- | --- |

Lippuvaltio:  Hongkong
IMO-numero:  9313204
Aiemmat nimet:  Baltic Fulmar, MS Reinbek
Operaattori:  Eastaway Ship Management Pte Ltd.
Omistaja:  Efolium Co., Ltd.
Rakennustelakka:  Jos. L. Meyer GmbH
Kölinlasku:  14. toukokuuta 2004
Vesillelasku:  2005
Tekniset tiedot
Pituus:  169 m
Leveys:  27,23 m
Korkeus:  92,00 m
Syväys:  15,10 m
Bruttovetoisuus (GT):  16 324
Nopeus:  37 km/h
Lastikapasiteetti:  1 638 TEU
Sisaralukset:  Eilbek (Cast Prosperity, Baltic Tern), Flottbek (Baltic Petrel, SCA Tunadal), Barmbek (Baltic Shearwater, SCA Munksund)
Lähteet:  
Newnew Polar Bear on Hongkongiin rekisteröity Eilbek- tai MW 1600 -luokan rahtialus. Se on 169 metriä pitkä ja hieman yli 27 metriä leveä konttialus, johon mahtuu hieman yli 1 600 tavanomaista rahtikonttia.
Alus on rakennettu Saksan Papenburg 2005. Sen nimi on ollut aiemmin MS Reinbek ja Baltic Fulmar. Se on ollut rekisteröitynä Saksaan, Isoon-Britanniaan, Liberiaan, Kyprokseen, Maltaan ja Kiinaan. Vuonna 2023 aluksen osti Hainan Yangpu Newnew Shipping, johon liittyy myös kiinalais-venäläinen logistiikkayritys Torgmoll.
Lokakuussa 2023 alus yhdistettiin Balticconnector-kaasuputken vaurioon. Newnew Polar Bear lähti Pietarista Kiinaan pitkin Koillisväylää ensimmäistä kertaa 7. heinäkuuta 2023 ja saapui Shanghaihin 4. elokuuta. Alus poikkesi paluumatkalla Pietariin Arkangelissa ja Kaliningradissa. Se oli juuri ylittämässä Balticconnector-kaasuputkea 8. lokakuuta, kun vaurio putkeen syntyi.
Ahl al-Bait

Ahl al-Bait: Keskellä Allahin kalligrafia, sen ympärillä Muhammed (ylhäällä) ja myötäpäivään Ali, Fatima, Hassan ja Husain. Nimet on kirjoitettu yhteen sidottuna ns. ligatuuritekstinä.
Ahl al-Bait tarkoittaa yleensä islamin profeetta Muhammedin talonväkeä, hänen perhettään.
Šiialaisuudessa käsite Muhammedin talonväestä on tärkeä. Šiialaiset näkevät itsensä Muhammedin seuraajina hänen talonväkensä kautta, johon kuuluvat Muhammed itse, hänen tyttärensä Fatima ja ottopoikansa Ali sekä näiden lapset Hasan ja Husain, jotka kaikki tunnetaan yhteisnimellä Ahl al-Kisa. Talonväkeen kuuluvat myös šiialaisuuden kaksitoista imaamia Muhammedin jälkeläisinä.
Sunni-islamissa talonväkeen kuuluvat Muhammedin vaimot, hänen poikansa Qasim, Abdullah ja Ibrahim, hänen tyttärensä Zainab, Ruqayyah, Umm Kulthum ja Fatima, ottopoika Ali ja tämän Fatiman kanssa saamat lapset Hasan ja Husain.
Laajimman tulkinnan mukaan talonväkeen kuuluvat myös Muhammedin isänpuoleiset sedät Abu Talib ja al-Abbas jälkeläisineen. Kuuluisat uskonoppineen Malik ibn Anas ja Abu Hanifa laskevat mukaan myös koko Banū Hāshim -klaanin.
Yhteys Muhammediin

Sukulaisuus profeetta Muhammediin muodostui islamilaisessa maailmassa tärkeäksi henkilön arvon mittariksi. Toinen mittari oli esi-isän mahdollisimman varhainen kääntyminen islamiin. Kun Ibn Ishaq kirjoitti Bagdadissa 760-luvulla Muhammedin ensimmäisen elämäkerran, hän samalla asetti arabisukuja arvojärjestykseen kertomalla kuka oli "ensimmäisenä" kääntynyt islamiin tai missä järjestyksessä oli puristettu Muhammedin kättä.
Muhammedin sukulaisista käytetään nimitystä sharif tai sayyid. Nykyaikana profeetta Muhammedin sukulaisiksi ovat julistautuneet muun muassa Marokon kuningas Ḥassan II, Jordanian kuningas  Hussein ja Irakin presidentti Ṣaddam Hussein.
Sukulaisuuden aitous

Islamilaisia 600-luvulle ulottuvia sukuselvityksiä voi pitää myös keksittyinä, sillä perimätietoa Muhammedista alettiin kirjata muistiin vasta yli sata vuotta Muhammedin ilmoitetun kuoleman jälkeen. On myös epätodennäköistä, että valtavalla joukolla muslimeita Persiasta, Turkista, Afrikasta, Pakistanista ja Intiasta olisi Mekan Quraiš-heimoon ulottuvia sukusiteitä. Kyse olikin siitä, että korkeissa valta-asemissa olevat suvut julistautuivat Muhammedin sukulaisiksi lisätäkseen arvovaltaansa. Tällaisia väitteitä oli toisaalta mahdoton todistaa vääriksi.
Aiheesta muualla

Kuvia tai muita tiedostoja aiheesta Ahl al-Bait Wikimedia Commonsissa